CELEX: C2007/096/10
Language: sl
Date: 2007-04-28 00:00:00
Title: Zadeva C-111/05: Sodba Sodišča (tretji senat) z dne 29. marca 2007 (predlog za sprejetje predhodne odločbe, ki ga je vložilo Regeringsrätten – Švedska) – Aktiebolaget NN proti Skatteverket (Šesta direktiva o DDV – Dobava blaga – Člen 8(1)(a) – Kabel iz optičnih vlaken, ki povezuje dve državi članici, ki je delno zunaj ozemlja Skupnosti – Davčna pristojnost vsake države članice, omejena na dolžino kabla, ki je napeljan na njenem ozemlju – Neobdavčitev dela, ki je v izključni ekonomski coni, v epikontinentalnem pasu ali na odprtem morju)

28.4.2007   
            
            
               SL
            
            
               Uradni list Evropske unije
            
            
               C 96/7
            
         Sodba Sodišča (tretji senat) z dne 29. marca 2007 (predlog za sprejetje predhodne odločbe, ki ga je vložilo Regeringsrätten – Švedska) – Aktiebolaget NN proti Skatteverket
   (Zadeva C-111/05) (1)
   
   (Šesta direktiva o DDV - Dobava blaga - Člen 8(1)(a) - Kabel iz optičnih vlaken, ki povezuje dve državi članici, ki je delno zunaj ozemlja Skupnosti - Davčna pristojnost vsake države članice, omejena na dolžino kabla, ki je napeljan na njenem ozemlju - Neobdavčitev dela, ki je v izključni ekonomski coni, v epikontinentalnem pasu ali na odprtem morju)
   (2007/C 96/10)
   Jezik postopka: švedščina
   Predložitveno sodišče
   Regeringsrätten
   Stranki v postopku v glavni stvari
   
      Tožeča stranka: Aktiebolaget NN
   
      Tožena stranka: Skatteverket
   Predmet
   Predlog za sprejetje predhodne odločbe – Regeringsrätten – Razlaga člena 8(1)(a) ter člena 9(1) in (2) Direktive 77/388/EGS: Šeste Direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) – Kraj izvršitve obdavčljivega posla – Dobava in položitev podmorskega kabla iz optičnih vlaken med dvema državama članicama in delno v coni, ki ni del ozemlja nobene države
   Izrek
   
               1)
            
            
               Dobavo in položitev kabla iz optičnih vlaken, ki povezuje dve državi članici in ki je delno zunaj ozemlja Skupnosti, je treba šteti za dobavo blaga v smislu člena 5(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 2002/93/ES z dne 3. decembra 2002, če se zdi, da bo po preizkusu delovanja, ki ga je izvedel dobavitelj, kabel prenesen na stranko, ki bo lahko z njim razpolagala kot lastnik, da je cena samega kabla očitno večji del celotnih stroškov navedene transakcije in da so storitve dobavitelja omejene na položitev kabla, ne da bi spremenile njegovo naravo ali ga prilagodile posebnim potrebam stranke.
            
         
               2)
            
            
               Člen 8(1)(a) Šeste direktive 77/388 je treba razlagati tako, da je za obdavčitev dobave in položitve kabla iz optičnih vlaken, ki povezuje dve državi članici in je delno zunaj ozemlja Skupnosti, pristojna vsaka država članica sorazmerno z dolžino kabla, ki se nahaja na njenem ozemlju, tako glede obdavčitve cene samega kabla in drugega materiala kot glede stroškov storitev, povezanih z njegovo položitvijo.
            
         
               3)
            
            
               Člen 8(1)(a) Šeste direktive 77/388 skupaj z členoma 2, točka 1, in 3 te direktive je treba razlagati tako, da se za dobavo in položitev kabla iz optičnih vlaken, ki povezuje dve državi članici, v delu, v katerem se transakcija izvede v izključni ekonomski coni, v epikontinentalnem pasu in na odprtem morju, ne obračuna davka na dodano vrednost.
            
         
      (1)  UL C 106, 30.4.2005.